Lapinis burokėlis

Lapinis burokėlis (Beta vulgaris subsp. vulgaris), dar žinomas kaip batvinis, mangoldas, cviklinis runkelis – iš paprastojo runkelio išveista lapinė daržovė.

Lapinis burokėlis išvaizda primena valgomuosius burokėlius, tačiau vietoje šakniavaisio leidžia šaknis, o lapai labai vešlūs, storakočiai. Priklausomai nuo veislės jie gali būti garbanoti arba lygūs, o kotas – įvairių spalvų (raudonas, geltonas, baltas).

Auginami visą vasarą, skinami paskirais lapais.

Maistui vartojami lapkočiai ir lapai. Lapai tinka vartoti praėjus 50–60 dienų po sėjos. Iš lapinių burokėlių lapų verdamos sriubos (batvinių barščiai), valgomi troškinti, dedami į salotas, omletus, tortilijas, lapkočius galima konservuoti. Lapkočiai paprastai verdami arba kepinami – taip praranda kartumą. Lapiniuose burokėliuose gausu vitaminų A, C ir K. Žaliuose yra ir vitamino E, magnio, mangano, geležies, kalio.

Šaltiniai 

Lapinės daržovės
Burnotiniai